钦定古今图书集成/明伦汇编/宫闱典/第022卷 > 《请皇太后权同听政诏》〈嘉祐八年〉前人
## 钦定古今图书集成/明伦汇编/宫闱典/第022卷 > 《请皇太后权同听政诏》〈嘉祐八年〉前人

敕门下：朕承《大行》之遗命，嗣列圣之丕基。践祚之初，
衔哀罔极。遂罹疾恙，未获痊和，机政之繁，裁决或壅。
皇太后母仪天下，子育朕躬，辅佐先朝，练达庶务。因
请同于听览，蒙曲赐于矜从，俾绥忧勤，冀速康复。候
将来听政日，皇太后权同处分，文武百官并放朝参，
候朕平愈日如故。故兹诏示，想宜知悉。